
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1614 

5 Δεκεμβρίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση «Κανονισμού λειτουργίας, ελέγχου και 


διεξαγωγής των παιχνιδιών στα καζίνο», (Απόφαση 
αριθμ. 962/17.5.1995 (ΦΕΚ 440/τ.Β'/18.5.1995) του 
Υπουργού Τουρισμού, όπως τροποποιήθηκε μέ¬ 
χρι σήμερα. 1 

Σύσταση αμιγούς Κοινοτικής Επιχείρησης με την επω¬ 
νυμία "Κοινοτική Επιχείρηση, πολιτιστικής, οικονο¬ 
μικής, τουριστικής και κοινωνικής ανάπτυξης Κοι¬ 
νότητας Πολυδενδρίου", με το διακριτικό τίτλο 

"ΑΝΑΠΤΥΞΙΑΚΗ ΠΟΛΥΔΕΝΔΡΙΟΥ". 2 

Τροποποίηση της απόφασης που καθιέρωσε τα κριτή¬ 
ρια διαπίστευσης και τις διαδικασίες λειτουργίας 

του Εθνικού Συστήματος Διαπίστευσης. 3 

Εκχώρηση αρμοδιοτήτων του Προέδρου του Α' 

Πε.Σ.Υ. Αττικής. 4 

Εκχώρηση αρμοδιοτήτων του Προέδρου του Α' 
Πε.Σ.Υ. Αττικής. 5 


ΑΠΟΦΑΣΕΙ Σ 

Αριθ. Τ/7671 (1) 

Τροποποίηση «Κανονισμού λειτουργίας, ελέγχου και διε¬ 
ξαγωγής των παιχνιδιών στα καζίνο», (Απόφαση αριθμ. 
962/17.5.1995 (ΦΕΚ 440/τ.Β'/18.5.1995) του Υπουρ¬ 
γού Τουρισμού, όπως τροποποιήθηκε μέχρι σήμε¬ 
ρα. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπ' όψιν: 

α. Το Ν. 1835/89 «περί συστάσεως Υπουργείου Τουρι¬ 
σμού και Θεμάτων Δημόσιας Διοίκησης». 

β. Το Π.Δ. 459/93 «περί ανασύστασης του Υπουργείου 
Τουρισμού και καθορισμού των αρμοδιοτήτων του». 

γ. Το Π.Δ. 27/1996 «Συγχώνευση των Υπουργείων Του¬ 
ρισμού, Βιομηχανίας, Ενέργειας και Τεχνολογίας και 
Εμπορίου στο Υπουργείο Ανάπτυξης» (ΦΕΚ19Α). 

δ. Τον Ν. 2206/94 (ΦΕΚ 62/Α/1994) «Ίδρυση, Λειτουρ¬ 
γία, Έλεγχος Καζίνων και άλλες διατάξεις», και ειδικότε¬ 
ρα τα οριζόμενα στο άρθρο 3, παρ. 20 αυτού. 


ε. Το Π.Δ. 217/1995 (ΦΕΚ 116/Α/19.6.1995) «Σύσταση, 
Οργάνωση και λειτουργία Διεύθυνσης Καζίνων στο 
Υπουργείο Τουρισμού». 

στ. Το Π.Δ. 142/2001 (ΦΕΚ 123/Α/20.6.2001) «Σύσταση 
Γ ενικής Γ ραμματείας Τουρισμού στο Υπουργείο Ανάπτυ¬ 
ξης». 

ζ. Η υπ’ αριθ. 485/31.10.2001 (ΦΕΚ 1484/Β/31.10.2001) 
απόφαση Πρωθυπουργού και Υπουργού Ανάπτυξης 
«Ανάθεση αρμοδιοτήτων στους Υπουργούς Ανάπτυξης». 

η. Την απόφαση αριθμ. 962/17.5.1995 (ΦΕΚ 440/τ.Β'/ 
18.5.1995) του Υπουργού Τουρισμού «Κανονισμός λει¬ 
τουργίας, ελέγχου και διεξαγωγής των παιχνιδιών στα κα¬ 
ζίνο», όπως τροποποιήθηκε με την απόφαση αριθμ. Τ/ 
4927/29.11.2000 του Υπουργού Ανάπτυξης (ΦΕΚ 1530/ 
τ.Β'/14.12.2000) και την απόφαση αριθμ. Τ/5604/ 

25.9.2001 του ιδίου (ΦΕΚ 1263/Β728.9.2001) 

θ. Το Απόσπασμα Πρακτικών και την απόφαση της από 

19.9.2001 Συνεδρίασής, της Επιτροπής Εποπτείας της 
Λειτουργίας των Καζίνο του Ν. 2206/1994 και το έγγραφό 
τηςαριθμ. 164/11.10.2001. 

ι. Το Απόσπασμα Πρακτικών και την απόφαση της από 

7.11.2001 Συνεδρίασής, της Επιτροπής Εποπτείας της 
Λειτουργίας των Καζίνο του Ν. 2206/1994 και το έγγραφό 
τηςαριθμ. 230/21.11.2001 

ια. Την εισήγηση της Υπηρεσίας, αποφασίζουμε: 

1. Η διάταξη της παραγράφου 10 του άρθρου 11 της 
αριθμ. 962/17.5.1995 (ΦΕΚ440/τ.Β'/18.5.1995) απόφασης 
του Υπουργού Τουρισμού «Κανονισμός λειτουργίας, ελέγ¬ 
χου και διεξαγωγής των παιχνιδιών στα καζίνο», όπως τρο¬ 
ποποιήθηκε με την απόφαση αριθμ. Τ/4927/29.11.2000 
του Υπουργού Ανάπτυξης (ΦΕΚ 1530/τ.Β'/14.12.2000) και 
την απόφαση αριθμ. Τ/5604/25.9.2001 του ιδίου (ΦΕΚ 
1263/Β728.9.2001), αντικαθίσταται ως εξής : 

«10. Η δ/νση του καζίνο, κατά τη διάρκεια διεξαγωγής 
των παιχνιδιών, μπορεί να αυξάνει το κατώτατο όριο μίζας 
αφού προηγουμένως γνωστοποιήσει αυτό στο Γ ραφείο 
Κρατικού Ελέγχου, για ορισμένα μόνο τραπέζια/παιχνίδια 
και μέχρι του είκοσι τοις εκατό (20%) του συνόλου των 
τραπεζιών/παιχνιδιών ΜΠΛΑΚ ΤΖΑΚ και ΠΟΚΕΡ αντίστοι¬ 
χα και όχι αθροιστικά, για τα οποία έχει δοθεί έγκριση 
εγκατάστασης και λειτουργίας, ανεξάρτητα εάν παραμέ¬ 
νουν ανοικτά ή κλειστά τη στιγμή του υπολογισμού. Στην 
περίπτωση αυτή το ισχύον μέγιστο όριο μίζας παραμένει 
αμετάβλητο. Εάν το 20% αντιστοιχεί σε λιγότερα από δύο 

(2) τραπέζια/παιχνίδια, τότε η αύξηση επιτρέπεται σε δύο 
(2) μόνο τραπέζια/παιχνίδια. Η αύξηση αυτή μπορεί να 
πραγματοποιηθεί μία μόνο φορά για κάθε παιχνίδι / τρα¬ 
πέζι από εκείνα του ποσοστού του 20%». 

2. α) Η παράγραφος 3(α) του άρθρου 10 της αριθμ. 
962/17.5.1995 (ΦΕΚ 440/τ.Β'/18.5.1995) απόφασης του 
Υπουργού Τουρισμού «Κανονισμός λειτουργίας, ελέγχου 
και διεξαγωγής των παιχνιδιών στα καζίνο», αντικαθίστα¬ 
ται ως εξής: 

«(α) Μίζα σε κολώνες (ΟΟΙ_υΜΝ3) - Δωδεκάδες 
(ΩΟΖΕΝδ) - Απλέςτύχες (ΕνΕΝ 0ΗΑΝ0Ε3)». 

β) Η παράγραφος 4(δ) του άρθρου 10 της αριθμ. 
962/17.5.1995 (ΦΕΚ 440/τ.Β'/18.5.1995) απόφασης του 
Υπουργού Τουρισμού «Κανονισμός λειτουργίας, ελέγχου 
και διεξαγωγής των παιχνιδιών στα καζίνο», αντικαθίστα¬ 
ται ως εξής: 

«(δ) Μίζα σε τέσσερις αριθμούς (ΟΟΒΝΕΒ ΒΕΤ) επί 
οκτώ (8) φορές». 

γ) στο άρθρο 10 παράγραφος 4 της αριθμ. 962/ 
17.5.1995 (ΦΕΚ 440/τ.Β'/18.5.1995) απόφασης του 
Υπουργού Τουρισμού «Κανονισμός λειτουργίας, ελέγχου 
και διεξαγωγής των παιχνιδιών στα καζίνο», προστίθεται 
εδάφιο (ε) ως εξής: 

«(ε) Μίζα σε έξι (6) αριθμούς (1_ΙΝΕ ΒΕΤ ή 3ΙΧ-ΕΙΝΕ ΒΕΤ) 
επί πέντε φορές» 

δ) στο άρθρο 10 παράγραφος 6 εδάφιο (β) περίπτωση 
(2) της αριθμ. 962/17.5.1995 (ΦΕΚ 440/τ.Β'/18.5.1995) 
απόφασης του Υπουργού Τουρισμού «Κανονισμός λει¬ 
τουργίας, ελέγχου και διεξαγωγής των παιχνιδιών στα κα¬ 
ζίνο», η λέξη «υΝ ΡΕΒΜΕ» αντικαθίσταται με τη λέξη «ΕΝ- 
ΡΕΒΜΕΕ». 

ε) στο άρθρο 10 παράγραφος 8 εδάφιο (α) της αριθμ. 
962/17.5.1995 (ΦΕΚ 440/τ.Β'/18.5.1995) απόφασης του 
Υπουργού Τ ουρισμού «Κανονισμός λειτουργίας, ελέγχου 
και διεξαγωγής των παιχνιδιών στα καζίνο», προστίθεται 
στο τέλος η λέξη «ΒΑΟΕΤΒΑΟΚ». 

στ) το άρθρο 16 παράγραφος (α) της αριθμ. 962/17.5.1995 
(ΦΕΚ 440/τ.Β'/18.5.1995) απόφασης του Υπουργού Τουρι¬ 
σμού «Κανονισμός λειτουργίας, ελέγχου και διεξαγωγής των 
παιχνιδιών στα καζίνο», αντικαθίσταται ως εξής: 

«α) Απαγορεύεται στους υπαλλήλους επιτραπέζιων 
παιγνίων να λαμβάνουν ατομικώς ή ιδιαιτέρως φιλοδωρή¬ 
ματα. Τα φιλοδωρήματα πρέπει να ρίπτονται αμέσως σε 
ειδικά κουτιά, τα οποία θα είναι τοποθετημένα επί των 
τραπέζιών των παιγνίων. Στην περίπτωση που δοθούν 
χαρτονομίσματα, αυτά αλλάσσονται με μάρκες από το τα¬ 
μείο του τραπεζιού και ρίπτονται αμέσως στο ειδικό αυτό 
κουτί φιλοδωρημάτων. Με τη λήξη του παιγνίου, το πε¬ 
ριεχόμενο του κουτιού φιλοδωρημάτων καταμετράται, 
καταγράφεται σε ειδικό δελτίο, παραδίδεται στο ταμείο 
του καζίνο και κατανέμεται μηνιαία μεταξύ των υπαλλή¬ 
λων επιτραπέζιων παιγνίων, όπως θα ορίζεται από συμ¬ 
φωνία των μερών ή από τις Συλλογικές Συμβάσεις Εργα¬ 
σίας». 

3. Κατά τα λοιπά ισχύει η απόφαση αριθμ. 962/17.5.1995 
(ΦΕΚ 440/τ.Β'/18.5.1995) του Υπουργού Τουρισμού «Κα¬ 
νονισμός λειτουργίας, ελέγχου και διεξαγωγής των παι- 
χνιδιών στα καζίνο», όπως τροποποιήθηκε με την απόφα¬ 
ση αριθμ. Τ/4927/29.11.2000 του Υπουργού Ανάπτυξης 
(ΦΕΚ 1530/τ.Β'/14.12.2000) και την απόφαση αριθμ. 
Τ/5604/25.9.2001 του ιδίου (ΦΕΚ 1263/Β728.9.2001). 

4. Από την παρούσα απόφαση δεν προκαλείται δαπάνη 
σε βάρος του κρατικού προϋπολογισμού. 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 29 Νοεμβρίου 2001 

Ο ΥΦΥΠΟΥΡΓΟΣ 

ΔΗΜΗΤΡΗΣ ΓΕΩΡΓΑΚΟΠΟΥΛΟΣ 
-♦- 

Αριθ. 08/Δ.Τ.Α./23885 (2) 

Σύσταση αμιγούς Κοινοτικής Επιχείρησης με την επωνυ¬ 
μία "Κοινοτική Επιχείρηση, πολιτιστικής, οικονομικής, 
τουριστικής και κοινωνικής ανάπτυξης Κοινότητας 
Πολυδενδρίου", με το διακριτικό τίτλο "ΑΝΑΠΤΥΞΙΑΚΗ 
ΠΟΛΥΔΕΝΔΡΙΟΥ". 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις των άρθρων 277 έως και 284, 287, 291 
και 304 του Π.Δ. 410/1995. 

2. Τις διατάξεις των παραγράφων 6, 7 και 8 του άρθρου 
9του Ν. 2503/1997"Διοίκηση, οργάνωση, στελέχωσητης 
Περιφέρειας, ρύθμιση θεμάτων για την Τοπική Αυτοδιοί¬ 
κηση και άλλες διατάξεις" (ΦΕΚ Α'’ 107/30.05.97). 

3. Τις ρυθμίσεις του άρθρου 29Α του Ν. 1558/85 που 
προστέθηκε με το άρθρο 27 του Ν. 2081/92, σχετικά με 
την υποχρέωση αναγραφής "κάλυψη δαπάνης" που συνε¬ 
πάγεται η έκδοση κάθε κανονιστικής διάταξης. 

4. Την αριθ. 47/2001 απόφαση του Κοινοτικού Συμβου¬ 
λίου Πολυδενδρίου, αποφασίζουμε: 

1. Σύσταση - Επωνυμία 

Συστήνεται στην Κοινότητα Πολυδενδρίου του Νομού 
Αττικής αμιγής Κοινοτική Επιχείρηση με την επωνυμία 
"Κοινοτική Επιχείρηση, πολιτιστικής, οικονομικής, τουρι¬ 
στικής και κοινωνικής ανάπτυξης Κοινότητας Πολυδεν¬ 
δρίου" και με το διακριτικό τίτλο "ΑΝΑΠΤΥΞΙΑΚΗ ΠΟΛΥ- 
ΔΕΝΔΡΙΟΥ" ως ίδιο νομικό πρόσωπο που διέπεται από τις 
διατάξεις των άρθρων 277-284, 287 και 291 του Π.Δ. 
410/1995. 

2. Έδρα 

Έδρα της Επιχείρησης είναι η Κοινότητα Πολυδενδρίου 
του Νομού Αττικής. 

3. Σκοπός 

α. Η προώθηση της κάθε μορφής ανάπτυξης της Κοινό¬ 
τητας Πολυδενδρίου (κοινωνικής, οικονομικής, πολιτιστι¬ 
κής, τουριστικής κ.τ.λ.). Η διαχείριση, συντήρηση και 
προστασία των φυσικών πόρων της περιοχής, με μεγι¬ 
στοποίηση της παραγωγής αγαθών και ωφελειών από αυ¬ 
τά. Η εκτέλεση έργων (τεχνικών κ.τ.λ.), παραγωγή αγα¬ 
θών, παροχή υπηρεσιών και ανάπτυξη δραστηριοτήτων 
εν γένει προς εξυπηρέτηση των κατοίκωντης Κοινότητας, 
βελτίωση του βιοτικού επιπέδου τους και της ποιότητας 
ζωής τους και προς πραγματοποίηση εσόδων. 

β. Η ουσιαστική και ολοκληρωμένη πολιτιστική ανάπτυ¬ 
ξη της Κοινότητας Πολυδενδρίου και η καλλιέργεια της 
καλλιτεχνικής ευαισθησίας και της αγάπης για τις τέχνες, 
η αναγωγή των πολιτιστικών, πνευματικών και καλλιτεχνι¬ 
κών αγαθών σε οργανικά στοιχεία της καθημερινής ζωής 
και η ενεργητική και συνειδητή συμμετοχή των πολιτών 
στην πολιτιστική ζωή της Κοινότητας. 

γ. Η δημιουργία της απαραίτητης πολιτιστικής υποδο¬ 
μής. Η στήριξη και η διάδοση της καλλιτεχνικής και πνευ¬ 
ματικής δημιουργίας και η εξασφάλιση των συνθηκών 

που θα επιτρέψουν την άσκηση και ανάπτυξη των ατομι¬ 
κών δημιουργικών ικανοτήτων στους αντίστοιχους το¬ 
μείς. Η δημιουργία μουσειακού χώρου και η διοργάνωση, 
παραγωγή και παρουσίαση ετήσιων ή εποχιακών πολιτι¬ 
στικών εκδηλώσεων, καθώς και άλλων επιμορφωτικών και 
ψυχαγωγικών δραστηριοτήτων. 

δ. Η ίδρυση λειτουργία Παιδικού Σταθμού, κέντρου 
πρόσβασης στο διαδίκτυο και η παροχή υπηρεσιών σ’ αυ¬ 
τό, κέντρων εκπαίδευσης των μαθητών, κέντρων επαγ¬ 
γελματικής κατάρτισης και κέντρων νεολαίας. 

ε. Η μελέτη και εκτέλεση προγραμμάτων και έργων για 
την προστασία, την ανάπτυξη και τη διαχείριση πόρων για 
το φυσικό και οικιστικό περιβάλλον, της αρχιτεκτονικής 
και πολιτιστικής κληρονομιάς και η εκτέλεση κάθε προ¬ 
γράμματος εν γένει που έχει σκοπό την υποβοήθηση της 
τοπικής, περιφερειακής και κοινωνικής ανάπτυξης. 

στ. Η συλλογή, αποκομιδή, επεξεργασία και διάθεση 
απορριμμάτων εντός της εδαφικής περιφέρειας της Κοι¬ 
νότητας. 

ζ. Η αξιοποίηση των χρηματοδοτήσεων από εθνικούς, 
κοινοτικούς ή άλλους πόρους και η ανάληψη και υλοποί¬ 
ηση διεθνών, κοινοτικών, εθνικών προγραμμάτων σε εκ¬ 
παιδευτικούς, επιμορφωτικούς, ερευνητικούς, πολιτιστι¬ 
κούς και αναπτυξιακούς τομείς. 

η. Η ανάληψη δραστηριοτήτων που έχουν σχέση με την 
αναψυχή και συγκεκριμένα η δημιουργία και εκμετάλλευ¬ 
ση σε χώρους ιδιοκτησίας της Κοινότητας και άλλων δη¬ 
μόσιων φορέων αναψυκτηρίων, εστιατορίων και κυλικεί¬ 
ων για τη ψυχαγωγία και αξιοποίηση του ελεύθερου χρό¬ 
νου των κατοίκων της Κοινότητας Πολυδενδρίου και 
ιδιαίτερα των νέων και των ατόμων της τρίτης ηλικίας. 

θ. Η εκμετάλλευση των κοινοχρήστων χώρων και οι δια¬ 
φημιστικές μισθώσεις και η προβολή μέσω των διαφημι¬ 
στικών στοιχείων, ιδεών και μηνυμάτων της Κοινότητας 
και της επιχείρησης που έχουν σχέση με την κοινωνική και 
πολιτιστική ανάπτυξη, την επιμόρφωση, την ψυχαγωγία 
και την ενημέρωση των δημοτών. 

ι. Η έκδοση εντύπου υλικού για την προβολή των δρα¬ 
στηριοτήτων της Κοινότητας και της επιχείρησης, η ορ¬ 
γάνωση συνεδρίων - ημερίδων κ.τ.λ., οργάνωση και υλο¬ 
ποίηση προγραμμάτων για την τρίτη ηλικία, για τα άτομα 
με ειδικές ανάγκες, για την οικογένεια, για την αγωγή 
υγείας, για την πρόληψη εξαρτησιογόνων ουσιών και για 
προληπτική ιατρική. 

κ. Η οργάνωση δικτύου πληροφόρησης και επικοινω¬ 
νίας στον τομέα του τουρισμού με την ίδρυση γραφείου 
τουριστικών πληροφοριών και τη διοργάνωση συνε¬ 
δρίων, για την τουριστική προβολή και αξιοποίηση της ευ¬ 
ρύτερης περιοχής της Κοινότητας Πολυδενδρίου. 

λ. Η συμβολή στην επαγγελματική αποκατάσταση και η 
κοινωνική ένταξη μειονεκτούντων ομάδων του πληθυ¬ 
σμού. 

μ. Η ίδρυση και λειτουργία αθλητικών κέντρων και εγκα¬ 
ταστάσεων για την ανάπτυξη του μαζικού αθλητισμού και 
η στήριξη και υποβοήθηση αθλητικών δραστηριοτήτων 
φορέων της Κοινότητας. 

4. Διοίκηση 

Η Επιχείρηση διοικείται από επταμελές (7 μέλη) Διοικη¬ 
τικό Συμβούλιο, η θητεία του οποίου ακολουθεί την Κοι¬ 
νοτική περίοδο και ορίζεται από το Κοινοτικό Συμβούλιο 
μαζί με τους αναπληρωτές του. 

Στο Διοικητικό Συμβούλιο συμμετέχουν: 


α. Πέντε (5) αιρετοί εκπρόσωποι της Κοινότητας, έκτων 
οποίων ο ένας (1) προέρχεται από τη μειοψηφία. 

β. Ένας (1) εκπρόσωπος κοινωνικού φορέα της περιο¬ 
χής- 

γ. Ένας (1) δημότης ή κάτοικος της Κοινότητας Πολυ¬ 
δενδρίου που έχει πείρα ή γνώσεις σχετικές με το αντικεί¬ 
μενο της Επιχείρησης. 

Στην περίπτωση που η Επιχείρηση απασχολεί περισσό¬ 
τερους από είκοσι (20) εργαζομένους συμμετέχει στο Δι¬ 
οικητικό Συμβούλιο εκπρόσωπός τους, αντί του οριζομέ- 
νου από το Κοινοτικό Συμβούλιο δημότη ή κατοίκου (χω¬ 
ρίς αλλαγή της συστατικής πράξης). 

Το Νομικό Πρόσωπο εκπροσωπείται ενώπιον των διοι¬ 
κητικών και δικαστικών αρχών από τον Πρόεδρο και όταν 
αυτός κωλύεται από τον αναπληρωτή του. 

5. Διάρκεια 

Η διάρκεια της Επιχείρησης είναι είκοσι (20) έτη από τη 
δημοσίευση της κατά το νόμο απόφασης στην Εφημερί¬ 
δα της Κυβερνήσεως. 

6. Κεφάλαιο-Πόροι 

Η Κοινότητα διαθέτει στην Επιχείρηση χρηματικό ποσό 
(10.000.000) δραχμών, ως κεφάλαιο. 

Πόροι της Επιχείρησης είναι: 

α. Τα έσοδά της από την άσκηση της δραστηριότητάς 
της. 

β. Οι πρόσοδοι από την περιουσία της. 

γ. Έσοδα από δάνεια, κληρονομιές, εισφορές, δωρεές 
και λοιπές επιχορηγήσεις. 

7. Διάλυση - Εκκαθάριση 

Η Επιχείρηση διαλύεται: 

α. Με απόφαση του Κοινοτικού Συμβουλίου με την από¬ 
λυτη πλειοψηφίατων μελώντου και απόφαση του Γ ενικού 
Γραμματέα της Περιφέρειας. 

β. Όταν λήξει χωρίς να παραταθεί η διάρκεια της επι¬ 
χείρησης. 

γ. Σε περίπτωση πτώχευσης της επιχείρησης. 

Τη διάλυση της επιχείρησης ακολουθεί η εκκαθάριση. 

Εκτός από την περίπτωση της πτώχευσης, η εκκαθάρι¬ 
ση γίνεται από εκκαθαριστές που ορίζονται από το Κοινο¬ 
τικό Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της επιχείρησης. Το υπό¬ 
λοιπο περιέρχεται στην Κοινότητα Πολυδενδρίου. 

8. Ακροτελεύτια Διάταξη - Κάλυψη Δαπάνης 

Από τις διατάξεις της απόφασης αυτής προκαλείται δα¬ 
πάνη ύψους 11.700.000 δρχ. σε βάρος του προϋπολογι¬ 
σμού της Κοινότητας Πολυδενδρίου. 

Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση και η λειτουργία, η δια¬ 
χείριση και η εποπτεία της Επιχείρησης, διέπονται από τις 
σχετικές με τις δημοτικές και κοινοτικές επιχειρήσεις δια- 
τάξειςτου Δ.Κ.Κ.. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Παλλήνη, 16 Νοεμβρίου 2001 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

Αριθ. 278/01 (3) 

Τροποποίηση της απόφασης που καθιέρωσε τα κριτήρια 
διαπίστευσης και τις διαδικασίες λειτουργίας του 
Εθνικού Συστήματος Διαπίστευσης. 

ΤΟ ΕΘΝΙΚΟ ΣΥΜΒΟΥΛΙΟ ΔΙΑΠΙΣΤΕΥΣΗΣ 

Έχοντας υπόψη: 

1. Τις διατάξεις της παραγράφου 2 του άρθρου 10 του 
Ν. 2231/94 "Σύσταση και λειτουργία Ελληνικού Ινστιτού¬ 
του Μετρολογίας, Εθνικού Συμβουλίου Διαπίστευσης και 
άλλες διατάξεις" (ΦΕΚ 139/Α/94), όπως τροποποιήθηκε 
μετο Ν. 2642/98 (ΦΕΚ216/Α/98). 

2. Την υπαριθμ. 8/15.2.1999 (ΦΕΚ 602/Β/99) απόφαση 
του Εθνικού Συμβουλίου Διαπίστευσης, με την οποία κα¬ 
θιερώθηκαν τα κριτήρια διαπίστευσης και οι διαδικασίες 
λειτουργίας του Εθνικού Συστήματος Διαπίστευσης. 

3. Την ανάγκη προσαρμογής των διαδικασιών διαπί¬ 
στευσης στις συνθήκες που έχουν διαμορφωθεί μετά τη 
λειτουργία του Εθνικού Συστήματος Διαπίστευσης. 

4. Το γεγονός ότι από τις διατάξεις τις παρούσας από¬ 
φασης δεν προκύπτει δαπάνει εις βάρος του κρατικού 
προϋπολογισμού, αποφασίζει: 

Α. Το Κεφάλαιο Γτης 8/15.2.1999 (ΦΕΚ 602/Β/99) από¬ 
φασης του Εθνικού Συμβουλίου Διαπίστευσης αντικαθί¬ 
σταται ως ακολούθως: 

"ΚΕΦΑΛΑΙΟ Γ 
Διαδικασίες Διαπίστευσης 

Άρθρο 7 

Υποβολή Αίτησης 

7.1 Ο επιθυμών διαπίστευση υποβάλλει στη Μονάδα 
Υποστήριξης του ΕΣΔ συμπληρωμένη Έντυπη Αίτηση (η 
οποία χορηγείται από αυτήν), μαζί με το Εγχειρίδιο Ποι¬ 
ότητας και καταβάλλει τα δικαιώματα για την υποβολή 
της Αίτησης. 

7.2 Η Μονάδα Υποστήριξης αφού επιβεβαιώσει την 
κατ’αρχήν πληρότητα της αίτησης και των υποβληθέντων 
δικαιολογητικών, τα διαβιβάζει στην αρμόδια Τεχνική Επι¬ 
τροπή μαζί με τον αντίστοιχο κατάλογο διαθέσιμων αξιο- 
λογητών. 

Άρθρο 8 

Ορισμός Ομάδας Αξιολόγησης 

8.1 Η Τεχνική Επιτροπή εξετάζει τα δικαιολογητικά, επι¬ 
σημαίνει τα σημεία εκείνα στα οποία πρέπει να δοθεί ιδι¬ 
αίτερη προσοχή κατά τη διάρκεια της αξιολόγησης και 
ορίζει τον Επικεφαλής Αξιολογητή και τους άλλους Αξιο- 
λογητές ή/και εμπειρογνώμονες, οι οποίοι θα διενεργή¬ 
σουν την αξιολόγηση. 

8.2 Γιατους αιτούντες φορείς πιστοποίησης / ελέγχου ή 
τους περιβαλλοντικούς επαληθευτές η ανωτέρω Επιτρο¬ 
πή ορίζει επίσης, κατ’αρχήν, το είδος, τον αριθμό και τις 
αντίστοιχες επιθεωρήσεις, που θα διενεργήσουν οι αιτού- 
ντες, όπου αυτό είναι απαραίτητο και τις οποίες θα παρα¬ 
κολουθήσει η ομάδα αξιολόγησης, καθώς και τη σύνθεση 
των αντίστοιχων ομάδων αξιολόγησης. (Εν γένει, ο αριθ¬ 
μός των αξιολογητών του ΕΣΔ αντιστοιχεί προς τον αριθ¬ 
μό των επιθεωρητών του φορέα πιστοποίησης / ελέγχου.) 

8.3 Ο ορισμός της ομάδας αξιολόγησης θα πρέπει να γί¬ 
νεται εντός σαράντα πέντε (45) ημερών από την υποβολή 
της αιτήσεωςτου ενδιαφερομένου. Ο χρόνος για την υπο¬ 


βολή συμπληρωματικών δικαιολογητικών δεν προσμε- 
τράται στο ανωτέρω διάστημα. 

8.4 Η ορισθείσα ομάδα αξιολόγησης γνωστοποιείται 
στον αιτούντα, ο οποίος δύναται να εκφράσει τεκμηριω¬ 
μένη αντίρρηση για τη σύνθεση αυτής, οπότε η Τεχνική 
Επιτροπή προσπαθεί να προτείνει εναλλακτική λύση. 
Όταν δεν είναι δυνατόν να υπάρξει εναλλακτική πρόταση, 
η Τεχνική Επιτροπή έχει το δικαίωμα να επιμείνει στην αρ- 
χικώς ορισθείσα ομάδα αξιολόγησης, αιτιολογώντας την 
απόφασή της, με παράλληλη ενημέρωση του ΕΣΥΔ. 

8.5 Εάν εντός δέκα (10) εργάσιμων ημερών ο ενδιαφε¬ 
ρόμενος φορέας δεν απαντήσει, η σχετική αίτηση παύει 
να ισχύει και τίθεται στο αρχείο, με ταυτόχρονη γνωστο¬ 
ποίηση στον φορέα. 

8.6 Μετά την οριστικοποίηση της ομάδας αξιολόγησης, 
τα υποβληθέντα δικαιολογητικά, μαζί με τις παρατηρή¬ 
σεις της Τεχνικής Επιτροπής, διαβιβάζονται στον Επικε¬ 
φαλής Αξιολογητή, ο οποίος μαζί με τα άλλα μέλη της 
ομάδας αξιολόγησης ενημερώνονται για την επικείμενη 
αξιολόγηση. 

8.7 Στις αξιολογήσεις των φορέων πιστοποίησης ή των 
φορέων ελέγχου ή των περιβαλλοντικών επαληθευτών 
παρίσταται και ο Προϊστάμενος της Μονάδας Υποστήρι¬ 
ξης ή ο αντίστοιχος Τεχνικός Υπεύθυνος. 

8.8 Στις αξιολογήσεις των εργαστηρίων παρίσταται ο 
Προϊστάμενος της Μονάδας Υποστήριξης ή ο αντίστοι¬ 
χος Τεχνικός Υπεύθυνος, εφόσον αυτό κρίνεται απαραί¬ 
τητο από το ΕΣΥΔ. 

Άρθρο 9 
Προαξιολόγηση 

9.1 Ο Επικεφαλής Αξιολογητής εξετάζει τα διαβιβασθέ- 
ντα, σχετικά με τον υπό διαπίστευση φορέα, στοιχεία και 
εντός δέκα ημερών υποβάλλει στη Μονάδα Υποστήριξης 
έκθεση αναφορικά με την πληρότητα αυτών και αναφέρει 
κατά πόσον είναι δυνατόν να καταρτιστεί το πρόγραμμα 
για την κυρίως αξιολόγηση ή αν απαιτείται προαξιολόγη- 
ση ή αν ο φορέας δεν είναι ακόμη έτοιμος για προαξιολό- 
γηση. 

9.2 Στις περιπτώσεις φορέων πιστοποίησης / ελέγχου, 
πριν από τη διενέργεια της αξιολόγησης στα Κεντρικά 
Γ ραφεία, διενεργείται πάντοτε προαξιολόγηση. 

9.3 Στις περιπτώσεις που απαιτείται προαξιολόγηση, 
αυτή διενεργείται από τον Επικεφαλής Αξιολογητή, σε 
συνεργασία ενδεχομένως μεΣτέλεχοςτης Μονάδας Υπο¬ 
στήριξης και συνήθως διαρκεί μια ημέρα. Ανάλογα με το 
αποτέλεσμα της προαξιολόγησης μπορεί να κριθεί ότι: 

9.3.1 είναι δυνατόν να ετοιμαστεί το πρόγραμμα για την 
κυρίως αξιολόγηση, αφού προηγουμένως ο φορέας υλο¬ 
ποιήσει τις διορθωτικές ενέργειες που ενδεχομένως 
έχουν προκύψει σαν αποτέλεσμα της προαξιολόγησης, 

9.3.2 χρειάζεται περαιτέρω προαξιολόγηση, 

9.3.3 υπάρχουν σοβαρά προβλήματα που εμποδίζουν 
τη συνέχιση της προαξιολόγησης. 

9.4 Μετά την ολοκλήρωση της προαξιολόγησης, ορι- 
στικοποιείται η σύνθεση της ομάδας αξιολόγησης. 

9.5 Η προαξιολόγηση, στις περιπτώσεις που απαιτείται, 
πρέπει να ξεκινά εντός τριών μηνών από την υποβολή της 
αιτήσεωςτου αιτούντος. 

Άρθρο 10 

Προετοιμασία Προγράμματος Αξιολόγησης 

10.1 Ο Επικεφαλής Αξιολογητής ετοιμάζει το πρόγραμ- 

μα αξιολόγησης στις εγκαταστάσεις του αιτούντος και σε 
συνεργασία με τη Μονάδα Υποστήριξης υπολογίζει τον 
απαιτούμενο χρόνο απασχόλησης που χρειάζεται για τη 
διενέργεια της αξιολόγησης. 

10.2 Στις περιπτώσεις των φορέων πιστοποίησης ή των 
φορέων ελέγχου ή των περιβαλλοντικών επαληθευτών, 
υπολογίζεται επίσης και ο χρόνος απασχόλησης που 
απαιτείται για την παρακολούθηση των επιθεωρήσεων 
που θα διενεργήσει ο αϊτών. 

10.3 Ο ανωτέρω υπολογιζόμενος χρόνος αποτελεί τη 
βάση για τον προϋπολογισμό των οικονομικών υποχρεώ¬ 
σεων του αιτούντος για τη διεξαγωγή της αξιολόγησης. 

10.4 Η Μονάδα Υποστήριξης γνωστοποιεί εγγράφως 
στον αιτούντα το πρόγραμμα αξιολόγησης και τις προϋ- 
πολογισθείσες οικονομικές υποχρεώσεις του. 

10.5 Ο αϊτών οφείλει να απαντήσει εγγράφως εάν απο¬ 
δέχεται το πρόγραμμα αξιολόγησης και καταβάλλει το 
ήμισυ των προϋπολογισθεισών οικονομικών υποχρεώσε- 
ώντου. 

10.6 Εάν εντός ενός (1) μηνός ο ενδιαφερόμενος φορέ¬ 
ας δεν απαντήσει, η σχετική αίτηση παύει να ισχύει και τί¬ 
θεται στο αρχείο, με ταυτόχρονη γνωστοποίηση στον φο¬ 
ρέα. 

10.7 Το πρόγραμμα αξιολόγησης εκπονείται και οι οικο¬ 
νομικές υποχρεώσεις του αιτούντος υπολογίζονται εντός 
δέκα πέντε (15) ημερών μετά την οριστικοποίηση της ομά¬ 
δας αξιολόγησης. 

Άρθρο 11 

Έναρξη Αξιολόγησης 

Η αξιολόγηση αρχίζει με Εισαγωγική Συνεδρίαση, η 
οποία γίνεται στις εγκαταστάσεις του αιτούντος και στην 
οποία συμμετέχουν η ομάδα αξιολόγησης και εκπρόσω¬ 
ποι του τελευταίου. Σκοπός της Εισαγωγικής Συνεδρία¬ 
σης είναι να διευκρινιστούν τυχόν δυσκολίες, να επιβε¬ 
βαιωθεί ο σκοπός της αξιολόγησης και να γίνει σαφές τι 
αναμένεται από τον αιτούντα κατά τη διάρκεια της αξιο¬ 
λόγησης. 

Άρθρο 12 

Αξιολόγηση Εργαστηρίου 

12.1 Μετά την Εισαγωγική Συνεδρίαση ακολουθεί εξέ¬ 
ταση του συστήματος ποιότητας του εργαστηρίου και 
επιθεώρηση αυτού εν ώρα εργασίας, για να προσδιορι¬ 
στεί με παρατήρηση, εάν οι εργασίες που εκτελούνται 
από το εργαστήριο είναι σύμφωνες με τα Κριτήρια και 
τους Κανονισμούς Διαπίστευσης, καθώς και με το σύστη¬ 
μα ποιότητας του εργαστηρίου. Κατά την επιθεώρηση κά¬ 
θε αξιολογητής συνοδεύεται από μέλος του προσωπικού 
του εργαστηρίου, που ορίζεται για το σκοπό αυτό από τη 
διοίκηση. 

12.2 Οι αξιολογητές αξιολογούν την ικανότητα του ερ¬ 
γαστηρίου και ειδικότερα την καταλληλότητα των μεθό¬ 
δων και του εξοπλισμού για τις εκτελούμενες εργασίες, 
συμπεριλαμβανομένηςτης κατάστασης σχετικά με τη συ¬ 
ντήρηση και τη διακρίβωση του εξοπλισμού. Επιπλέον, 
για όλες τις μετρήσεις που έχουν σημαντική επίπτωση 
στην ακρίβεια ή εγκυρότητατων διακριβώσεων/δοκιμών, 
προσδιορίζεται η ιχνηλασιμότητα των μετρήσεων προς 
εθνικά ή διεθνή πρότυπα. Οι αξιολογητές αξιολογούν επί¬ 
σης την ικανότητα του προσωπικού, ιδιαίτερα αυτών που 
εκτελούν διακριβώσεις / δοκιμές, καθώς και την αποτελε- 
σματικότητατου συστήματος για την ποιότητα, έτσι ώστε 


να εξασφαλίζεται ότι δεν υπάρχουν λάθη ή παραλήψεις 
στην καταχώρηση, ανάλυση και αναφορά των αποτελε¬ 
σμάτων. 

12.3 Οι παρατηρήσεις που γίνονται πρέπει να βασίζο¬ 
νται σε αντικειμενικές αποδείξεις, να καταγράφονται και 
να επαληθεύονται πριν από την αναχώρηση του αξιολο- 
γητή από την υπό αξιολόγηση περιοχή. Οι αξιολογητές 
πρέπει να κάνουν λεπτομερείς παρατηρήσεις, τις οποίες 
καταγράφουν σε ειδικά έντυπα. Κάθε παρατήρηση πρέ¬ 
πει να συνυπογράφεται από τον εκπρόσωπο του εργα¬ 
στηρίου που συνοδεύει τον αξιολογητή. 

Άρθρο 13 

Αξιολόγηση Φορέα Πιστοποίησης ή Φορέα Ελέγχου 
ή Περιβαλλοντικού Επαληθευτή 

13.1 Μετά την Εισαγωγική Συνεδρίαση αρχίζει η επιθε¬ 
ώρηση στα Κεντρικά Γραφεία του αιτούντος. Κατά την 
επιθεώρηση οι αξιολογητές εξετάζουν το σύστημα για 
την ποιότητα, αναζητούν αντικειμενικές αποδείξεις για 
την υλοποίηση των πολιτικών και διαδικασιών αυτού και 
καταγράφουν τις παρατηρήσεις τους σε ειδικά έντυπα. 
Κάθε παρατήρηση πρέπει να συνυπογράφεται από τον 
εκπρόσωπο του αιτούντος. 

13.2 Η αξιολόγηση φορέων πιστοποίησης ή περιβαλλο¬ 
ντικών επαληθευτών περιλαμβάνει οπωσδήποτε την πα¬ 
ρακολούθηση επιθεωρήσεων οι οποίες διενεργούνται 
από τον αιτούντα διαπίστευση. 

13.3 Το πρόγραμμα των ως άνω επιθεωρήσεων γίνεται 
σύμφωνα με τα αναφερόμενα στην παράγραφο 4, με βά¬ 
ση τις οδηγίες της Τεχνικής Επιτροπής, και διαμορφώνε¬ 
ται τελικά από τον Επικεφαλής Αξιολογητή σε συνεργα¬ 
σία με τη Μονάδα Υποστήριξης, κατά την επιθεώρηση στα 
Κεντρικά Γ ραφεία. 

13.4 Ο αϊτών αποδέχεται εγγράφως το ανωτέρω δια- 
μορφούμενο πρόγραμμα. 

13.5 Η ομάδα αξιολόγησης παρακολουθεί τις ανωτέρω 
επιθεωρήσεις και αποφεύγει την καθ’ οιονδήποτε τρόπο 
άσκηση επιρροής κατά τη διάρκεια αυτών. Η ομάδα πα¬ 
ρακολουθεί όλες τις δραστηριότητες που εκτελούνται 
από τους επιθεωρητές του φορέα πιστοποίησης και κα¬ 
ταγράφει τις παρατηρήσεις της σε ειδικό έντυπο. 

13.6 Αξιολογείται η επίδοση των επιθεωρητών ως ομά¬ 
δα, καθώς επίσης και η επίδοση ενός εκάστου. 

13.7 Οι εντοπιζόμενες μη συμμορφώσεις καταγράφο¬ 
νται σε ειδικό έντυπο και ζητείται από τους επιθεωρητές 
του αιτούντος να τις αναγνωρίσουν ενυπογράφως. 

13.8 Κατά τη διάρκεια των ανωτέρω επιθεωρήσεων, 
όπου απαιτείται, προτείνονται από τον αιτούντα και υλο¬ 
ποιούνται διορθωτικές ενέργειες. 

Άρθρο 14 

Ολοκλήρωση της Αξιολόγησης 

14.1 Η αξιολόγηση του αιτούντος ολοκληρώνεται με την 
Τελική Συνεδρίαση στις εγκαταστάσεις του. Κατά τη συ¬ 
νεδρίαση ο Επικεφαλής Αξιολογητής εκθέτει περιληπτικά 
τα ευρήματα της ομάδας και ο υπεύθυνος του αιτούντος 
οφείλει να προτείνει διορθωτικές ενέργειες για άρση των 
μη συμμορφώσεων, που τυχόν έχουν εντοπιστεί, καθώς 
και χρονοδιάγραμμα υλοποίησης αυτών. 

14.2 Στις περιπτώσεις των φορέων πιστοποίησης ή των 
φορέων ελέγχου ή των περιβαλλοντικών επαληθευτών η 
Τελική Συνεδρίαση γίνεται όταν έχουν ολοκληρωθεί όλες 
οι επιθεωρήσεις, τις οποίες παρακολούθησαν οι αξιολο- 

γητές και έχει σημειωθεί ουσιαστική πρόοδος από τον αι- 
τούντα στο πρόγραμμα υλοποίησης των διορθωτικών 
ενεργειών. 

14.3 Σε κάθε περίπτωση, ο μέγιστος χρόνος για την άρ¬ 
ση των μη συμμορφώσεων δεν μπορεί να ξεπερνά τους 
τρεις (3) μήνες απάτην κατάρτιση του προγράμματος άρ¬ 
σης των μη συμμορφώσεων. Το χρονικό αυτό όριο μπορεί 
να φθάσειτους πέντε (5) μήνες, εφόσον η φύση των διορ¬ 
θωτικών ενεργειών το επιβάλλει. Σε αντίθετη περίπτωση, 
ο Φορέας υποβάλλει εκ νέου αίτηση για διαπίστευση, 
όπως αρμόζει. 

Άρθρο 15 

Εξέταση από την Τεχνική Επιτροπή 

15.1 Μέσα σε δύο εβδομάδες από την Τελική Συνεδρία¬ 
ση, ο Επικεφαλής Αξιολογητής συντάσσει αρχική εισήγη¬ 
ση , η οποία διαβιβάζεται από τη Μονάδα Υποστήριξης 
στην αντίστοιχη Τεχνική Επιτροπή μαζί με την υποβληθεί- 
σα τεκμηρίωση και το συγκεντρωθέν κατά την αξιολόγη¬ 
ση αποδεικτικό υλικό. 

15.2 Η Τεχνική Επιτροπή εξετάζει τις παρασχεθείσες 
πληροφορίες και την εισήγηση του Επικεφαλής Αξιολο- 
γητή και είτε: 

15.2.1 Εγκρίνει την εισήγηση του Επικεφαλής Αξιολο- 
γητή, οπότε: 

15.2.1.1 Εάν δεν εκκρεμεί πρόγραμμα υλοποίησης 
διορθωτικών ενεργειών, η εισήγηση και το αντίστοιχο υλι¬ 
κό τεκμηρίωσης διαβιβάζεται δια της Μονάδας Υποστή¬ 
ριξης στο ΕΣΥΔ, ή 

15.2.1.2 Εάν εκκρεμεί πρόγραμμα υλοποίησης διορθω¬ 
τικών ενεργειών, ο σχετικός φάκελος κρατείται έως ότου 
ο αϊτών παράσχει αντικειμενικές αποδείξεις για την υλο¬ 
ποίησή του. 

15.2.1.3 Με τη υποβολή από τον αιτούντα αντικειμενι¬ 
κών αποδείξεων για διορθωτικές ενέργειες που έγιναν, η 
Μονάδα Υποστήριξης με τον Επικεφαλής Αξιολογητή / 
Αξιολογητές επιβεβαιώνουν μέσα σε δύο εβδομάδες, εάν 
οι μη συμμορφώσεις έχουν αποκατασταθεί ικανοποιητικά 
και ο Επικεφαλής Αξιολογητής ετοιμάζει την τελική εισή¬ 
γηση για την Τεχνική Επιτροπή. 

15.2.2 Δεν εγκρίνει την εισήγηση του Επικεφαλής Αξιο- 
λογητή και αποφασίζει ότι πρέπει να γίνουν συμπληρω¬ 
ματικές ενέργειες, οπότε η Μονάδα Υποστήριξης γνω¬ 
στοποιεί στον Επικεφαλής Αξιολογητή και στον αιτούντα 
τους λόγους για τους οποίους απαιτούνται περαιτέρω 
ενέργειες και ζητεί την υλοποίηση αυτών. 

15.3 Όπου απαιτείται διενεργείται συμπληρωματική 
αξιολόγηση. 

15.4 Ο Επικεφαλής Αξιολογητής σε συνεργασία με τη 
Μονάδα Υποστήριξης υπολογίζουν απολογιστικά το συ¬ 
νολικό χρόνο που απαιτήθηκε για την αξιολόγηση του αι- 
τούντα καθώς επίσης και τον απαιτούμενο χρόνο ετήσιας 
επιτήρησης αυτού. 

15.5 Η Τεχνική Επιτροπή εξετάζει την τελική εισήγηση 
του Επικεφαλής Αξιολογητή, αποφασίζει για το Επίσημο 
Πεδίο Εφαρμογής της Διαπίστευσης και εισηγείται αντί¬ 
στοιχα στο ΕΣΥΔ. 

Άρθρο 16 

Χορήγηση Διαπίστευσης 

16.1 Το ΕΣΥΔ σε συνεδρίασή του εξετάζει την εισήγηση 
της αρμόδιας Τεχνικής Επιτροπής και, αφού διαπιστώσει 


ότι ικανοποιούνται όλες οι προϋποθέσεις για διαπίστευ¬ 
ση, αποφασίζει για τη χορήγηση διαπίστευσης. 

16.2 Η ανωτέρω απόφαση, το υπόλοιπο των οικονομι¬ 
κών υποχρεώσεων του αιτούντος καθώς και η αναλογού¬ 
σα δαπάνη επιτήρησης γνωστοποιούνται στον αιτούντα, 
ο οποίος τα αποδέχεται εγγράφως καιεξοφλάτις οφειλές 
του. 

16.3 Το Πιστοποιητικό Διαπίστευσης, το οποίο είναι 
διάρκειας τεσσάρων ετών, καθώς και το Επίσημο Πεδίο 
Εφαρμογής της Διαπίστευσης εκδίδονται από τη Μονάδα 
Υποστήριξης, αφού υπογραφούν από τα εξουσιοδοτημέ¬ 
να για το σκοπό αυτό πρόσωπα. 

Άρθρο 17 

Επιτήρηση Διαπιστευμένων Φορέων 

17.1 Σκοπός της επιτήρησης των διαπιστευμένων φο¬ 
ρέων είναι να εξασφαλίσει ότι αυτοί εξακολουθούν να ικα¬ 
νοποιούν τις απαιτήσεις του Εθνικού Συστήματος Διαπί¬ 
στευσης. 

17.2 Οι επιτηρήσεις είναι ετήσιες. Ειδικά στα εργαστή¬ 
ρια η πρώτη επιτήρηση γίνεται έξη μήνες μετά τη χορή¬ 
γηση της αρχικής διαπίστευσης. 

17.3 Οι επιτηρήσεις γίνονται βάσει προγράμματος το 
οποίο ετοιμάζεται από τη Μονάδα Υποστήριξης και εγκρί- 
νεται από την αρμόδια Τεχνική Επιτροπή. Η τήρηση του 
προγράμματος αποτελεί ευθύνη της Μονάδας Υποστήρι¬ 
ξης· 

17.4 Κατά τις αξιολογήσεις επιτήρησης ακολουθείται η 
ίδια διαδικασία όπως αυτή που περιγράφεται ανωτέρω 
για την αρχική αξιολόγηση. 

17.5 Εάν κατά την επιτήρηση εντοπιστούν μη συμμορ¬ 
φώσεις, η προθεσμία για την άρση τους είναι ένας (1) μή¬ 
νας και, είναι δυνατόν έως ότου αυτές αρθούν, να ανα¬ 
σταλεί ενόλω ή εν μέρει η χορηγηθείσα διαπίστευση. 

Άρθρο 18 

Επέκταση του Επίσημου Πεδίου Εφαρμογής 
της Διαπίστευσης 

18.1 Για την επέκταση του Επισήμου Πεδίου Εφαρμο- 
γήςτης Διαπίστευσης ενός εργαστηρίου, συμπεριλαμβα- 
νομένης της προσθήκης νέου εξειδικευμένου προσωπι¬ 
κού, το εργαστήριο υποβάλει αίτηση, καθώς καιτην απαι- 
τούμενη τεκμηρίωση και καταβάλλει τις αντίστοιχες 
οικονομικές υποχρεώσεις. 

18.2 Η Μονάδα Υποστήριξης διαβιβάζει την αίτηση, εφό¬ 
σον είναι εφικτό, στον Επικεφαλής Αξιολογητή / Αξιολογη- 
τές, που διενήργησαντην αρχική αξιολόγηση του εργαστη¬ 
ρίου. Οιτελευταίοι εξετάζουντην υποβληθείσα τεκμηρίωση 
και εισηγούνται στην αντίστοιχη Τεχνική Επιτροπή αν, για τη 
ζητούμενη επέκταση, απαιτείται επιθεώρηση αξιολόγησης 
ή αν η επέκταση του Επισήμου Πεδίου Εφαρμογής της Δια¬ 
πίστευσης μπορεί να γίνει χωρίς επιθεώρηση. 

18.3 Η Επιτροπή επικυρώνει την εισήγηση του Επικεφα¬ 
λής Αξιολογητή και αναλόγως ακολουθείται η διαδικασία 
όπως αυτή περιγράφεται για την αρχική αξιολόγηση. 

18.4 Ανάλογη διαδικασία ακολουθείται και στην περί¬ 
πτωση της Επέκτασης της Διαπίστευσης των Φορέων Πι¬ 
στοποίησης ή των φορέων ελέγχου ή των Περιβαλλοντι¬ 
κών επαληθευτών. 

Άρθρο 19 

Επαναξιολόγηση Διαπιστευμένων Φορέων 

19.1 Οι διαπιστευμένοι φορείς ή τα διαπιστευμένα πρό- 

σωπα υπόκεινται σε επαναξιολόγηση κάθε τέσσερα χρό¬ 
νια. Κατά την επαναξιολόγηση ακολουθείται η ίδια διαδι¬ 
κασία όπως και για την αρχική αξιολόγηση. 

19.2 Εάν κατά την επιτήρηση εντοπιστούν μη συμμορ¬ 
φώσεις, η προθεσμία για την άρση τους είναι ένας (1) μή¬ 
νας και, είναι δυνατόν έως ότου αυτές αρθούν, να ανα¬ 
σταλεί ενόλω ή εν μέρει η χορηγηθείσα διαπίστευση 

Άρθρο 20 

Λεπτομέρειες Εφαρμογής 

Με αποφάσεις του Εθνικού Συμβουλίου Διαπίστευσης 
καθορίζονται οι λεπτομέρειες εφαρμογής των ανωτέρω 
διαδικασιών." 

Γ. Η παρούσα απόφαση να δημοσιευθεί στην Εφημερί¬ 
δα της Κυβερνήσεως και ισχύει από τη δημοσίευσή της 
στην Εφημερίδα της Κυβερνήσεως. 

Αθήνα, 30 Οκτωβρίου 2001 

Ο Γραμματέας Ο Πρόεδρος 

I. ΜΑΤΣΑΣ Κ. ΚΑΓΚΑΡΑΚΗΣ 

-♦- 

Αριθ. 2339 (4) 

Εκχώρηση αρμοδιοτήτων του Προέδρου του Α' Πε.Σ.Υ. 

Αττικής. 

Ο ΠΡΟΕΔΡΟΣ ΤΟΥ Α' 

Πε.Σ.Υ. ΑΤΤΙΚΗΣ 

Έχοντας υπόψη: 

1. Τις διατάξεις του Ν. 2889/2001 

2. Τις διατάξεις του Ν.Δ. 496/74 

3. Τις διατάξεις του Π.Δ. 697/76. 

4. .Την επιτακτική ανάγκη της συνέχισης της απρόσκο¬ 
πτης λειτουργίας των αποκεντρωμένων υπηρεσιακών μο¬ 
νάδων. 

δ.Τηνυπαρθ.Ι. Π. Η.Δ./12η/29.11.2001 απόφαση του Α' 
Πε.Σ.Υ. Αττικής 

6. Το γεγονός ότι δενπροκαλείται δαπάνη εις βάροςτου 
Κρατικού προϋπολογισμού, αποφασίζουμε: 

Την εκχώρηση στο Συμβούλιο Διοίκησης των νοσοκο¬ 
μείων της αρμοδιότητας της διάθεσης των πιστώσεων 
των προϋπολογισμών των υπηρεσιακών μονάδων. 

Την εκχώρηση της υπογραφής των πάσης φύσεως χρη¬ 
ματικών ενταλμάτων πληρωμής που αφορά την διαχείρι¬ 
ση του νοσοκομείου, στον Διοικητή αυτού και στους μέχρι 
σήμερα υπηρεσιακούς παράγοντες. Την εκχώρηση της 
τήρησηςτωνταμειακών βιβλίων στους μέχρι σήμερα υπη¬ 
ρεσιακούς παράγοντες. 

Την εκχώρηση της υπογραφής των τραπεζικών επιτα¬ 
γών στους μέχρι σήμερα υπηρεσιακούς παράγοντες, κα¬ 
θώς και στον Διοικητή όπου αυτή απαιτείται. 

Σε περίπτωση απουσίας ή κωλύματος του Διοικητή οι 
παραπάνω αρμοδιότητες μεταβιβάζονται στον Αναπλη¬ 
ρωτή Διοικητή και μέχρι τον διορισμό αυτού στον Αντι¬ 
πρόεδρο του Διοικητικού Συμβουλίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Νοεμβρίου 2001 
Ο Πρόεδρος 

ΛΥΚΟΥΡΓΟΣ ΛΙΑΡΟΠΟΥΛΟΣ 


Αριθ. 2340 (5) 

Εκχώρηση αρμοδιοτήτων του Προέδρου του Α' Πε.Σ.Υ. 

Αττικής. 

Ο ΠΡΟΕΔΡΟΣ ΤΟΥ Α' 

Πε.Σ.Υ. ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 1 παρ.7 του Ν. 2889/ 
2001.11.29. 

2. Τις διατάξεις των παρ. 5βζ' και 7 ιε'του άρθρου 5 του 
Ν. 2889/2001. 

3. Τις διατάξεις του Ν. 2955/2001 ΦΕΚ256/Α' 

4. Τις διατάξεις του Π.Δ. 394/96 ΦΕΚ 266/Α' 

5. Τις διατάξεις του Ν. 2286/95 ΦΕΚ 19/Α' 

6. Τις διατάξεις του Ν. 2362/95 

7. Τις διατάξεις του Π.Δ. 715/79 

8. Το γεγονός ότι από τις διατάξεις αυτής της απόφα¬ 
σης δενπροκαλείται δαπάνη εις βάροςτου κρατικού προ¬ 
ϋπολογισμού και 

Σε εκτέλεση της υπ’ αρ. 12/2/29.11.2001 ΑΔΣ του Α' 
Πε.Σ.Υ. Αττικής, αποφασίζουμε: 

την εκχώρηση των παρακάτω αναφερόμενων αρμοδιο¬ 
τήτων στα νοσοκομεία με την προϋπόθεση της εξασφάλι¬ 
σης των νομίμων εγκρίσεων -άλλων υπηρεσιών-πλην του 
Πε.Σ.Υ. όπου αυτή απαιτείται, ως εξής: 

Α. Στο Διοικητή ή τον Πρόεδρο του ΔΣ: 

1. Για απ’ ευθείας διαπραγμάτευση ή διενέργεια πρό¬ 
χειρου διαγωνισμού που κατά κωδικό αριθμό είδους η 
προϋπολογισθείσα δαπάνη δεν υπερβαίνει το όριο που 
καθορίζεται με την Π 1/6214/9.2.1997 υπουργική απόφα¬ 
ση «εξαιρέσεις προμηθειών από την ένταξη τους στο Ενι¬ 
αίο πρόγραμμα «Προμηθειών» όπως κάθε φορά ισχύει. 

2α. Για διαγωνισμούς οι οποίοι έχουν ήδη προκηρυχθεί: 

Για συγκρότηση συλλογικών οργάνων, διενέργεια, 
έγκριση αποτελεσμάτων διαγωνισμών ή τη ματαίωση 
αυτών, καθώς και τη σύναψη και την εκτέλεση συμβά¬ 
σεων προμηθειών ή παροχής υπηρεσιών, για τα ποσά 
μέχρι 29.347,02 ευρώ (10.000.000 δρχ.) για τα νοσοκο¬ 
μεία με ετήσιο προϋπολογισμό μέχρι 29.347.029 ευρώ 
(10.000.000.000 δρχ) και μέχρι το ποσό των 88.041,09 
ευρώ (30.000.000 δρχ) για τα νοσοκομεία με ετήσιο 
προϋπολογισμό μεγαλύτερο των 29.347.029 ευρώ 
(10.000.000.000 δρχ). 

β. Γ ια διαγωνισμούς οι οποίοι πρόκειται να προκηρυ¬ 
χθούν: 

Για προκήρυξη, συγκρότηση συλλογικών οργάνων, 
διενέργεια, καθώς και τη σύναψη και την εκτέλεση συμ¬ 
βάσεων προμηθειών ή παροχής υπηρεσιών, για τα πο¬ 
σά μέχρι 29.347,02 ευρώ (10.000.000 δρχ) για τα νοσο¬ 
κομεία με ετήσιο προϋπολογισμό μέχρι 29.347.029 ευ¬ 
ρώ (10.000.000.000 δρχ) και μέχρι το ποσό των 88.041, 
09 ευρώ (30.000.000 δρχ) για τα νοσοκομεία με ετήσιο 
προϋπολογισμό μεγαλύτερο των 29.347.029 ευρώ 
(10.000.000.000 δρχ). 

Β. Στο Συμβούλιο Διοίκησης ή στο Διοικητικό Συμβού¬ 
λιο: 

1 α. Για διαγωνισμούς οι οποίοι έχουν ήδη προκηρυχθεί: 

Για συγκρότηση συλλογικών οργάνων, διενέργεια, 
έγκριση αποτελεσμάτων διαγωνισμών ή ματαίωση αυ¬ 
τών καθώς και τη σύναψη και εκτέλεση των συμβάσε¬ 
ων προμηθειών ή παροχής υπηρεσιών για ποσά πάνω 
από 29.347,02 ευρώ (10.000.000 δρχ) για τα νοσοκο¬ 
μεία με ετήσιο προϋπολογισμό μέχρι 29.347.029 ευρώ 

(10.000.000.000 δρχ) και ποσά πάνω από 88.041, 09 
ευρώ (30.000.000 δρχ) για τα νοσοκομεία με ετήσιο 
προϋπολογισμό μεγαλύτερο των 29.347.029 ευρώ 
(10.000.000.000 δρχ). 

β. Για διαγωνισμούς οι οποίοι πρόκειται να προκηρυ¬ 
χθούν: 

Για προκήρυξη, συγκρότηση συλλογικών οργάνων, διε¬ 
νέργεια, καθώς και τη σύναψη και εκτέλεση των συμβά¬ 
σεων προμηθειών ή παροχής υπηρεσιών για ποσά πάνω 
από 29.347,02 ευρώ (10.000.000 δρχ) για τα νοσοκομεία 


με ετήσιο προϋπολογισμό μέχρι 29.347.029 ευρώ 
(10.000.000.000 δρχ) και ποσά πάνω από 88.041,09 ευρώ 
(30.000.000 δρχ) για τα νοσοκομεία με ετήσιο προϋπολο¬ 
γισμό μεγαλύτερο των 29.347.029 ευρώ (10.000.000.000 
δρχ). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 30 Νοεμβρίου 2001 
Ο Πρόεδρος 

ΛΥΚΟΥΡΓΟΣ ΛΙΑΡΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




